ইতিহাস চর্চার প্রথম ও প্রধান উপাদান হচ্ছে খোলা মন। কারন ইতিহাস নির্মম ও নির্মোহ একটি এ্যাবষ্ট্রাকট ধারনা বা জ্ঞান। তাই কোন পুর্বানুমিত বিশ্বাস নিয়ে ইতিহাস চর্চা বা অধ্যয়ন হয়না। নিকট অতীতের ইতিহাস কলুষিত করা যায়, প্রভাবিত করা যায়, ফরমায়েশ দিয়ে লেখানো যায়। কিন্তু মহাকালের পথযাত্রায় অসত্য ঝরে পড়ে আর অনাগত সুদুর ভবিষ্যতে শুধু সত্যই ভাস্বর হয়ে থাকে। সে মহাকালে আমরা থাকবোনা, কিন্তু আমাদের প্রজন্মের প্রজন্মেরা থাকবে আর থাকবে সত্য ইতিহাস। তাহলে আমাদের কর্তব্য কি? আমাদের উচিৎ ইতিহাস কনিকা ছড়িয়ে যাওয়া। আগামী দিনে পরিশ্রমী ও মেধাবীরা এই কনিকা থেকে ঝাড়াই-বাছাই করে ইতিহাসের মনিমুক্তা বের করবে। আজ যাকে মনে হচ্ছে আমরা এই ব্লগে ঝগড়া করছি, তা কিন্তু নয়, আমরা যার যার দৃষ্টিকোন থেকে ইতিহাস কনিকা (এবং আবর্জনাও) ছড়াচ্ছি মাত্র।